open-index/open-wikipedia-markdown huggingface dataset:
சர்வதேச தீர்வுகளுக்கான பன்னாட்டு வங்கி

**சர்வதேச தீர்வுகளுக்கான பன்னாட்டு வங்கி** (*Bank for International Settlements*) என்பது சுவிட்சர்லாந்து
பேசெல் நகரில் 17ம் தேதி மே மாதம் 1930 முதல் இயங்கிவரும் ஒரு சர்வதேச அமைப்பு ஆகும்.
இந்த அமைப்பு உலகில் உள்ள அனைத்து நடுவண் வங்கி வங்கிகளுக்கும் உற்ற துணைவனாக விளங்குகிறது. அனைத்து வங்கிகளுக்கிடையே கூட்டுறவை ஏற்படுத்துதல், நிதி மற்றும் பணத்துறைகளில் நிலைப்புத்தன்மையை ஏற்படுத்துதல் போன்ற வேலைகளைச் செய்கிறது. இவ்வகைச்செயல்களினால் அனைத்து வங்கிகளுக்கும் இந்த நிறுவனம் நடுவண் வங்கி என்று அழைக்கப்படுகிறது.

சர்வதேச தீர்வுகளுக்கான பன்னாட்டு வங்கி நடுவண் வங்கிகள் அனைத்தும் குறைந்தபட்சம் எவ்வளவு பணம் கையிருப்பு வைத்திருக்க வேண்டும் என்று விவாதித்து முடிவு செய்து கூறுகிறது. சுவிட்சர்லாந்து பேசெல் நகரைத் தலைமையிடமாக கொண்டிருந்தாளும் இந்த அமைப்பின் பிரதிநிதி அலுவலகங்கள் ஆங்காங், மற்றும் மெக்சிக்கோ நகரம் ஆகிய இடங்களிலும் அமைந்துள்ளது.

## வரலாறு
1930 ஆண்டு மே மாதம் 17ம் தேதி சர்வதேச தீர்வுகளுக்கான பன்னாட்டு வங்கி செருமனி, பெல்ஜியம், பிரான்சு, ஐக்கிய இராச்சியம், வட அயர்லாந்து, இத்தாலி, ஜப்பான், அமெரிக்கா மற்றும் சுவிட்சர்லாந்து ஆகிய நாடுகளின் அரசுகளுக்கிடையிலான உடன்பாடுகளின் மூலம் துவங்கப்பட்டது. 

இந்த அமைப்பானது முதல் உலகப் போரின் போது உறுவாக்கப்பட்ட வெர்சாய் ஒப்பந்தத்தின் மூலம் உலக நாடுகள் செருமனி மீது திணிக்கப்பட்ட இழப்பீட்டு முடிவுகளை திட்டமிட உதவியது.  1929ம் ஆண்டு ஆகஸ்ட் மாதம் அமெரிக்கர் யங் (Owen D) என்பவரின் தலைமையில் டென் ஹாக் நகரில் கூடி யங் ஒப்பந்தம் (Young Young Committee) ஆரம்பிக்கப்பட்டது. அதன் பின் இதன் இரண்டாவது சர்வதேச வங்கியாளர்கள் மாநாட்டில் ஜனவரி 20 1930ம் ஆண்டு செருமனி நாட்டின் பாடன் பாடன் (Baden-Baden) நகரில் ஏற்றுக்கொள்ளப்பட்டது.

## நோக்கங்கள்
* மத்திய வங்கிகளிடையே கூட்டுறவையும், ஒருங்கிணைப்பையும் ஏற்படுத்துதல்.
* நிதித்துறையின் அதிகாரிகளுக்கிடையே விவாதங்களை ஏற்படுத்துதல்.
* வங்கி மற்றும் நிதித்துறைகளில் ஆராய்ச்சி நடத்துவது.
* மத்திய வங்கிகளிடையே பரிவர்த்தனையில் துணை நிற்பது.
* பன்னாட்டு நிதி சேவைகளின் பாதுகாவலனாக இருப்பது.

## மத்திய வங்கிகள் அமைப்பு

இந்த அமைப்பு 58 நடுவண் வங்கிகளுக்கும் பணவியல் கொள்கைகளை வகுக்கிறது. இந்த அமைப்பானது அனைத்துலக நாணய நிதியம்,சர்வதேச ஒரே நேரத்தில் கொள்கை அமைப்பு போன்றவற்றின் மூலமாக  பொருளாதாரத்தின் வெளிச்சந்தையைக் கவனித்துக்கொள்கிறது.

## உறுப்பு நாடுகள்
இந்த அமைப்பில் 60 உறுப்பு நாடுகளின் மத்திய வங்கிகள் இணைந்துள்ளன. 





## மேலும் பார்க்க
*அனைத்துலக நீதிமன்றம்
*உலக நாடுகள் சங்கம்

## மேற்கோள்

## மேலும் படிக்க
* LeBor, Adam. *Tower of Basel: The Shadowy History of the Secret Bank that Runs the World* (2013) excerpt and text search
## புற இணைப்புகள்

* BIS website
* Global Banking: The Bank For International Settlements An analysis of the origins and functions of the BIS.
* The Money Club By Edward Jay Epstein, *[[Harper's Magazine|Harpers]]*, 1983.
* Andrew Crockett statement to the IMF.
* An account of the use of reserve policy and other central bank powers in China By **Henry C K Liu** in the *[[Asia Times]]*.
* ''Banking with Hitler'', *[[Timewatch]]*, Paul Elston, producer Laurence Rees, narrator Sean Barrett (UK), பிபிசி, 1998 (A video documentary about the BIS role in financing Nazi Germany)

பகுப்பு:பன்னாட்டு அமைப்புகள்
பகுப்பு:வங்கிகள்
ராப் ஃபோர்ட்

**ராபர்ட் புரூஸ் "ராப்" ஃபோர்ட்** (*Robert Bruce "Rob" Ford*, பி. மே 28, 1969) ஒரு கனேடிய அரசியல்வாதியும் வணிகரும் ஆவார். தற்போது டொராண்டோ நகரின் மேயர் பதவியில் இருக்கிறார். டொராண்டோவின் 64ஆம் மேயரான ஃபோர்ட், டிசம்பர் 1, 2010 பதவிக்கு வந்தார். அரசு செலவிடுதல், வரிகளை குறைக்கவேண்டும் என்று பரப்புரை செய்து 2010 மேயர் தேர்தலை வென்றுள்ளார். இதற்கு முன்பு, டொராண்டோ மாநகரவைக்கு 2000இலிருந்து 2010 வரை மூன்று முறை தேர்ந்தெடுக்கப்பட்டார்.

2013இல் ராப் ஃபோர்ட் போதைப்பொருட்களை பயன்படுத்துவதை காட்டுகிற வீடியோகளை டொராண்டோ காவல்துறை கண்டுபிடித்துள்ளது. இந்த வீடியோகளில் ஃபோர்ட் போதைப்பொருள் விற்பனையாளர்களுடன் சந்தித்து, கோக்கைனை பயன்படுத்தி, மது குடித்து தெரிகிறார். ஒரு வீடியோவில் அவரது எதிரிகளை கொலை செய்வார் என்று மிரட்டுகிறார். சட்டங்களின் படி டொராண்டோ மாநகரவையால் மேயரை பதவி அகற்றி வைக்க அதிகாரம் இல்லை, ஆனால் நவம்பர் 2013இல் சில அதிகாரங்களை ஃபோர்டிலிருந்து துணை மேயருக்கு மாற்றியுள்ளது. அக்டோபர் 2014 வரை ஃபோர்ட் பதவியில் இருப்பார். 2014 டொராண்டோ மேயர் தேர்தலில் ஃபோர்ட் போட்டியிடுவார் என்று தெரிவித்துள்ளார்.

இவரது அண்ணன் டக் ஃபோர்ட் டொராண்டோ மாநகரவையில் பணி புரிகிறார்.

## மேற்கோள்கள்

பகுப்பு:கனடிய அரசியல்வாதிகள்
பகுப்பு:1969 பிறப்புகள்
பகுப்பு:2016 இறப்புகள்
பரானோர்மல் ஆக்டிவிட்டி

**பரானோர்மல் ஆக்டிவிட்டி** 2014ம் ஆண்டு வெளிவந்த அமெரிக்க நாட்டு திகில் திரைப்படம் ஆகும். இந்தத் திரைப்படத்தை கிறிஸ்டோபர் பி. லாண்டன் இயக்க ஆண்ட்ரூ ஜேக்கப்ஸ், Jorge Diaz, கேப்ரியல் வால்ஷ் மற்றும் பலர் நடித்துள்ளனர். இந்த திரைப்படத்தின் 2ம் பகுதி ஆக்டோபர் 24இல் வெளியாகும் என அறிவிக்கப் பட்டுள்ளது

## வெளியீடு
இந்தத் திரைப்படம் ஜனவரி 3ம் திகதி 2014ம் ஆண்டு வெளியானது. இந்த ஆண்டில் முதல் முதலாக வெளியான ஹாலிவுட் திரைப்படம் இதுவாகும்.

## நடிகர்கள்
* ஆண்ட்ரூ ஜேக்கப்ஸ் 
* Jorge Diaz 
* கேப்ரியல் வால்ஷ் 
* ரிச்சர்ட் கப்ரால் 
* கார்லோஸ் Pratts 
* Catherine Toribio 
* Noémi கோன்சலஸ் 
* David Saucedo 
* Julian Works

## வெளி இணைப்புகள்
*
*
*
*

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பிரணாய் சௌலத்

**பிரணாய் சௌலத்** (Pranay Chulet) இவர் இந்தியாவின் மிகப்பெரிய ஆன்லைன் மற்றும் மொபைல் விளம்பரங்கள் வலைத்தளமான க்யூகர் (Quikr) என்ற நிறுவனத்தின் தலைமை நிர்வாக அதிகாரி ஆவார்.

## பின்புலம்
இவர் தனது பள்ளிப்படிப்பை இராச்சசுத்தான் மாநிலத்தில் உள்ள தருபை (Dariba) என்ற ஊரில் அமைந்துள்ள கேந்திரிய வித்யாலயா பள்ளியில் படித்தார். தனது இளங்கலை பட்டத்தை இந்திய தொழில்நுட்பக் கழகம் தில்லியில் உள்ள நிறுவனத்தில் வேதிப் பொறியியல் பாடம் எடுத்து படித்தார். பின்னர் முதுகலை வணிக மேலாண்மை படிப்பை இந்திய மேலாண்மை கழகம் கொல்கத்தா நிறுவனத்தில் படித்து முடித்தார்.

## மேற்கோள்கள்

பகுப்பு:இந்தியத் தொழிலதிபர்கள்
பகுப்பு:வாழும் மக்கள்
பகுப்பு:1964 பிறப்புகள்
என்ட்லெஸ் லவ்

**என்ட்லெஸ் லவ்** 2014ம் ஆண்டு வெளிவந்த அமெரிக்க நாட்டு காதல் திரைப்படம் ஆகும். இந்தத் திரைப்படத்தை **ஷானா பெச்டே** இயக்க அலெக்ஸ் பெட்டிஃபேர் மற்றும் காப்ரியாலா வைல்டு நடித்துள்ளனர்.

## நடிகர்கள்
* அலெக்ஸ் பெட்டிஃபேர் 
* காப்ரியாலா வைல்டு

## வெளியீடு
இந்தத் திரைப்படம் பிப்ரவரி 14ம் திகதி 2014ம் ஆண்டு வெளியானது.

## வெளி இணைப்புகள்

* 
* 

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:தகாத உறவுத் திரைப்படங்கள்
தி அதர் வுமன்

**தி அதர் வுமன்** (*The other woman*) 2014ம் ஆண்டு வெளியான அமெரிக்க நாட்டு நகைச்சுவை திரைப்படம் ஆகும். இந்தத் திரைப்படத்தை நிக் காஸ்சவேட்ஸ் இயக்க கேமரன் டயஸ், லெஸ்லி மேன், கேட் அப்டன், லிசா மாப்பியா மற்றும் நிக்கி மினாஜ் நடித்துள்ளனர். இந்தத் திரைப்படத்தை *20வது செஞ்சுரி பாக்ஸ்* விநியோகம் செய்கிறது.

## நடிகர்கள்
* கேமரன் டயஸ்
* லெஸ்லி மேன்
* கேட் அப்டன்
* லிசா மாப்பியா
* நிக்கி மினாஜ்

## வெளியீடு
இந்தத் திரைப்படம் ஏப்ரல் 25ம் திகதி 2014ம் ஆண்டு வெளியானது.

## வெளி இணைப்புகள்
* 
* 

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:தகாத உறவுத் திரைப்படங்கள்
கேமரன் டியாஸ்

**கேமரன் டயஸ்** (*Cameron Michelle Diaz*, பிறப்பு: ஆகத்து 30, 1972) ஒரு பிரபல்யமான அமெரிக்க நாட்டு நடிகை மற்றும் விளம்பரநடிகை ஆவார். இவர் 1990ம் ஆண்டு **[[:en:The Mask (film)|தி மாஸ்க்]]** என்ற திரைப்படத்தின் மூலம் அறிமுகம் ஆனார். இவர் திரைப்படத் துறைக்கு அறிமுகம் ஆவதற்கு முன் பல விளம்பரத் திரைப்படங்களில் நடித்துள்ளார். இவர் தற்பொழுது தி அதர் வுமன், மற்றும் செக்ஸ் டேப் போன்ற திரைப்படங்களில் நடித்து வருகிறார்.

## ஆரம்பகால வாழ்க்கை
கேமரன் டயஸ் சான் டியேகோ, கலிபோர்னியாவில் பிறந்தார். இவரின் தயார் பில்லி ஜோன் மற்றும் தந்தை எமிலியோ லூயிஸ் டயஸ். இவருக்கு ஒரு மூத்த சகோதரி உண்டு, அவரின் பெயர் சிமேனே. டயஸ் கலிபோர்னியாவின் லாங் பீச்சில் நகரில் வளர்ந்தார், லாங் பீச்சில் பாலிடெக்னி உயர்நிலை பள்ளியில் கல்வி பயின்றார்.

## ஆரம்ப தொழில்
இவர் தனது 16 வயதில் ஒரு விளம்பர  நடிகையாக தனது தொழில் வாழ்க்கையைத் தொடங்கினார். இவர் தனது 21வது வயதில் **[[:en:The Mask (film)|தி மாஸ்க்]]** என்ற திரைப்படத்தின் மூலம் திரைப்படத்துறைக்கு அறிமுகமானார். இந்தத் திரைப்படத்திற்கு ஒரு முக்கிய பெண் நடிகை தேடி கொண்டிருந்த போது, **எலைட்** என்பவரால் தயாரிப்பாளரிடம் **கேமரன் டயஸ்** பரிந்துரை செய்யப்பட்டார். இந்தத் திரைப்படம் 1994ம் ஆண்டு முதல் 10 அதிக வசூல் செய்த திரைப்படங்களில் ஒன்றானது. அதைத் தொடர்ந்து பல வெற்றித் திரைப்படங்களில் நடித்தார்.

## திரைப்படங்கள்

## சின்னத்திரை

## வெளி இணைப்புகள்
* 

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகைகள்
பகுப்பு:விளம்பர நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:ஆங்கில அமெரிக்கர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
அலெக்ஸ் பெட்டிஃபேர்

**அலெக்ஸ் பெட்டிஃபேர்** (*Alex Pettyfer*, பிறப்பு: ஏப்ரல் 10, 1990) ஒரு ஆங்கில திரைப்பட நடிகர் மற்றும் விளம்பர நடிகர் ஆவார். இவர் 2005ம் ஆண்டு Tom Brown's Schooldays என்ற தொலைக்காட்சி திரைப்படத்தின் மூலம் அறிமுகமானார், அதைத் தொடர்ந்து இன் டைம், மேஜிக் மைக், என்ட்லெஸ் லவ் போன்ற திரைப்படங்களில் நடித்துள்ளார்.

## ஆரம்பகால வாழ்க்கை
அலெக்ஸ் பெட்டிஃபேர் ஏப்ரல் 10ம் திகதி 1990ம் ஆண்டு இங்கிலாந்துல் பிறந்தார். இவர் 6வயதிலே விளம்பர நடிகரானார்.

## திரைப்படங்கள்
இவர் நடித்த சில திரைப்படங்கள்:

## விருதுகள் மற்றும் பரிந்துரைகள்

## மேற்கோள்கள்

## வெளி இணைப்புகள்
* 
* Alex Pettyfer on Instagram

பகுப்பு:வாழும் மக்கள்
பகுப்பு:1990 பிறப்புகள்
பகுப்பு:ஆங்கிலத் திரைப்பட நடிகர்கள்
பகுப்பு:விளம்பர நடிகர்கள்
பகுப்பு:ஐக்கிய இராச்சியத்தின் திரைப்பட நடிகர்கள்
மஞ்சள் குங்குமம் (1970 திரைப்படம்)

**மஞ்சள் குங்குமம்** 1970 ஆம் ஆண்டில் இலங்கையில் வெளிவந்த ஒரு முழுநீளத் தமிழ்த் திரைப்படமாகும். கிங்ஸ்லி எஸ். செல்லையா, ஸ்ரீசங்கர் ஆகியோரின் தயாரிப்பிலும், எம். வி. பாலனின் இயக்கத்திலும் வெளிவந்த இத்திரைப்படத்தில் எம். உதயகுமார், ஸ்ரீசங்கர், ஹெலன்குமாரி, ரொசாரியோ பீரிஸ், சிலோன் சின்னையா, ஏ. நெயினார், ஏ. எஸ். ராஜா, எம். வி. பாலன், மஞ்சுளா, ருத்ராணி, மணிமேகலை உட்பட மற்றும் பலர் நடித்தனர். அந்தனி ஜீவா உதவி இயக்குநராகவும், சுண்டிக்குளி சோமசேகரன் ஒலிப்பதிவாளராகவும் பணியாற்றினார்.

சில்லையூர் செல்வராஜன், இக்னேசியஸ் மொறாயஸ் ஆகியோரின் பாடல்களுக்கு ஆர். முத்துசாமி இசையமைத்திருந்தார். ஆர். முத்துசாமி, ஏ. சுந்தரஐயர், எம். ஏ. குலசீலநாதன், மீனா மகாதேவன், சுஜாதா ஆகியோர் பாடல்களைப் பாடினர்.

1969ஆம் ஆண்டு முதல் கிங்ஸ்லி செல்லையா 1969 ஆம் ஆண்டு முதல் மேடையேற்றி வந்த “மஞ்சள் குங்குமம்” என்ற நாடகத்தைத் தழுவி இத்திரைப்படம் எடுக்கப்பட்டது. லீலா நாராயணனின் பரதநாட்டியமும், பரீனா லையின் நடனமும் இப்படத்தில் இடம்பெற்றன.

## வேறு தகவல்கள்
*கொழும்பு சிலோன் ஸ்ரூடியோவில் பிரபல வர்த்தகர் ஜி. நாராயணசாமி என்பவரின் உதவியுடன் இத்திரைப்படம் படமாக்கப்பட்டது.
*கொழும்பு ஆடிவேல் விழாக் காட்சி, வெசாக் விழாக் காட்சி, 1969இல் நடைபெற்ற இலங்கைத் தமிழரசுக் கட்சியின் மாநாட்டுக் காட்சி போன்றவையும் இப்படத்தில் இணைக்கப்பட்டன.
*இத்திரைப்படம் முதன் முதலாக 1970 மார்ச் 14 இல் கொழும்பு கிங்ஸ்லி படமாளிகை உட்பட இலங்கை எங்கும் திரையிடப்பட்டது. இதே காலப்பகுதியில் அடிமைப்பெண், தில்லானா மோகனாம்பாள் போன்ற படங்களும் திரையிடப்பட்டிருந்தாலும், மஞ்சள் குங்குமம் சுமாராக ஓடியது.
*ஸ்ரீசங்கர் இத்திரைப்படத்தில் மூன்று வேடங்களில் நடித்தார்.
*“தித்திப்பு செம்மாதுளம்பூ” என்ற பாடலை ஆர். முத்துசாமி பாடினார்.
*இத்திரைப்படம் எட்டு ஆண்டுகளின் பின்னர் விநாயகர் பிலிம்சின் சார்பில் மீண்டும் திரையிடப்பட்டது. தமிழரசுக் கட்சி மாநாடு போன்ற சில காட்சிகள் நீக்கப்பட்டிருந்தன. கொழும்பு சமந்தா அரங்கில் ஒரு வாரம் மட்டுமே ஓடியது.

## உசாத்துணை
*

பகுப்பு:1970 தமிழ்த் திரைப்படங்கள்
பகுப்பு:இலங்கைத் தமிழ்த் திரைப்படங்கள்
ஆதியும் அந்தமும்

**ஆதியும் அந்தமும்** 2014 மார்ச்சில் வெளிவந்த திகில் திரைப்படமாகும். இதைக் கௌசிக் இயக்கியுள்ளார். அஜய், மிட்டாலி அகர்வால், கவிதா சீனிவாசன் போன்றோர் நடித்துள்ளனர்.

## கதைச்சுருக்கம்

ஊட்டி மருத்துவக் கல்லூரி ஒன்றில் உளவியல் மருத்துவராக சேருகிறார் அஜய் (ஆதி). இவர் தங்கி இருக்கும் அறையில் இரவு 1 மணி ஆனதும் ஒரு பெண்ணின் ஆவி வந்து செல்கிறது. அது யார் என்பதை அறிய ஆதி முற்படுகிறார். அந்த ஆவியை தினமும் பின்தொடர்கிறார். ஆனால், அதில் அவருக்கு விடை கிடைப்பதில்லை.

அதே கல்லூரியில் ஒரு தொலைக்காட்சி நிகழ்ச்சிக்காக தங்கும் மிட்டாலிக்கும் (சாலினி) அங்கு ஏதோ தவறாகப் பட, அவரும் அஜய்யுடன் சேர்ந்து மர்மமாக வரும் பெண் யார் என அறிய முற்படுகிறார்.

ஒருநாள் அந்த மருத்துவமனையின் ஒரு பகுதியில் இருக்கும் கல்லறைக்கு சென்று இதற்கான காரணத்தை அறிய முற்படுகின்றனர். அப்போது அஜய் காணாமல் போய்விடுகிறார். இதற்கு அந்த கல்லூரி நிர்வாகம்தான் காரணம் எனக்கூறி அடுத்தநாள் காலையில் கல்லூரி முதல்வரிடம் சென்று இதுகுறித்து சண்டை போடுகிறாள் மிட்டாலி (சாலினி). அந்த கல்லூரி முதல்வரோ அஜய் (ஆதி) மனநிலை பாதிக்கப்பட்டவர் என அவளிடம் கூறுகிறார். இதைக்கேட்டு அந்த அவள் அதிர்ச்சியடைகிறாள்.

அஜய் (ஆதி) எப்படி மனநிலை பாதிக்கப்பட்டார், அவளுடைய அறைக்கு வந்து செல்லும் அந்த பெண்ணின் ஆவி யாருடையது, அவள் எதற்காக கொலை செய்யப்பட்டாள் என்பதைத் திகிலுடன் மீதிக் கதையில் சொல்லியிருக்கிறார் இயக்குநர்.

## மேற்கோள்கள்


பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
சில்ஹெட் கோட்ட விளையாட்டரங்கம்

**சில்ஹெட் கோட்ட விளையாட்டரங்கம்** (*Sylhet Divisional Stadium*) வங்காளதேசத்தின் வடகிழக்கில் அமைந்துள்ள சில்ஹெட் நகரத்திலுள்ள துடுப்பாட்ட விளையாட்டரங்கம் ஆகும். 2014 ஐசிசி உலக இருபது20, 2014 ஐசிசி மகளிர் உலக இருபது20 ஆட்டங்கள் இங்கு நடந்தேற இருப்பதால் இவ்வரங்கம் விரிவுபடுத்தப்பட்டுள்ளது. இந்த அரங்கில் முதல் பன்னாட்டு துடுப்பாட்டம் மார்ச் 17, 2014 அன்று அயர்லாந்து அணிக்கும் சிம்பாப்வே அணிக்கும் இடையே  நடைபெற உள்ளது; இந்த பன்னாட்டு இருபது20 ஆட்டம்  2014 ஐசிசி உலக இருபது20 போட்டிகளின் அங்கமாகும். இந்த அரங்கில்  2014 ஐசிசி மகளிர் உலக இருபது20 போட்டிகளின் அனைத்து குழுநிலை ஆட்டங்களும் நடைபெற உள்ளன.

## மேற்சான்றுகள்

பகுப்பு:வங்காளதேசத் துடுப்பாட்டத் திடல்கள்
ஒரு மோதல் ஒரு காதல் (திரைப்படம்)

**ஒரு மோதல் ஒரு காதல்** 2014 மார்ச்சில் வெளிவந்த திரைப்படமாகும். இதை கீர்த்தி குமார் இயக்கியுள்ளார். விவேக் ராஜகோபால், மேகா பர்மன், பிரமீட் நடராஜன், மீரா கிருஷ்ணன், பாலாஜி மோகன் போன்றோர் நடித்துள்ளனர்.

## கதைச்சுருக்கம்
இயக்குநராக வேண்டும் என்ற கனவோடு எந்த வேலைக்கும் செல்லாமல் இருக்கிறார் விவேக். ஒரு பெண்ணைப் பார்த்தவுடனே காதல் வயப்படும் இவர், அவரிடம் தன் காதலை வெளிப்படுத்துகிறார், அவரும் இவரது காதலை ஏற்றுக்கொள்கிறார்.

அந்த பெண் இவரிடம் உடனடியாகத் தன்னை திருமணம் செய்துகொள்ளுமாறு கட்டாயப்படுத்துகிறார். விவேக் தனது வீட்டில் உள்ளவர்களிடம் சென்று சம்மதம் வாங்கி வருகிறேன் என்று சொல்லிச் செல்கிறார். தனது காதலை வீட்டில் சொல்ல, அவர்களோ இப்போதைக்கு திருமணம் வேண்டாம் என்று சொல்லிவிடுகின்றனர்.

இருந்தாலும், தனது காதலியை எப்படியாவது திருமணம் செய்துகொள்ள நினைக்கும் விவேக் காதலியை யாருக்கும் தெரியாமல் பதிவுத் திருமணம் செய்துகொள்ளலாம் என முடிவெடுக்கிறார். தனது நண்பர்கள் மூலம் அதற்கு ஏற்பாடு செய்கிறார்.

பதிவு திருமணத்தன்று காதலி வராததால் அவளுடைய வீட்டுக்குத் தன் நண்பர்களுடன் செல்கிறார். அங்கு காதலியின் வீட்டாரோடு வாக்குவாதத்தில் ஈடுபடுகிறார். காதலி திருமணத்துக்கு மறுத்துவிடுகிறார். அங்கு நடக்கும் மோதலில் காதலியின் அண்ணன் தாக்கப்பட விவேக் சிறை செல்ல நேரிடுகிறது. சிறையிலிருந்து விவேக்கின் அண்ணன் அவரை வெளிக்கொண்டு வருகிறார்.

தன்னைக் காதலித்தவள் இப்படி செய்துவிட்டாளே என்று மனவேதனையில் இருக்கும் விவேக்கிற்கு பெங்களூரில் வேலை கிடைக்கிறது. அங்கு செல்கிறான். அங்கு படிக்க வரும் மேகாவை பார்த்ததும் காதல் கொள்கிறான். நாளடைவில் இருவரும் காதலிக்க ஆரம்பிக்கின்றனர். படிப்பு முடிந்து சொந்த ஊரான டெல்லிக்கு செல்லும் மேகா, விவேக்கை டெல்லிக்கு வரவழைத்துத் தனது குடும்பத்தாரிடம் அறிமுகப்படுத்துகிறாள்.

விவேக்கை அவளது குடும்பத்தாருக்கு மிகவும் பிடித்துப் போகிறது. இருவருக்கும் திருமணம் செய்ய சம்மதமும் தெரிவிக்கிறார்கள்.  விவேக்கினுடைய வீட்டில் இதற்கு சம்மதம் கேட்டு வருமாறும் கேட்டுக் கொள்கிறார்கள். சம்மதம் வாங்க ஊருக்குத் திரும்பி வருகிறார் விவேக். முதலில் விவேக்கின் திருமணத்துக்கு மறுத்த அவரின் குடும்பத்தார் இந்தத் திருமணத்துக்கு சம்மதித்தார்களா, இல்லையா என்பதே மீதிக்கதை.

## மேற்கோள்கள்


பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
நேபாளத் தேசியத் துடுப்பாட்ட அணி

**நேபாளத் தேசியத் துடுப்பாட்ட அணி** பன்னாட்டுத் துடுப்பாட்டங்களில்  நேபாள நாட்டின் சார்பாக பங்கெடுக்கும் தேசிய துடுப்பாட்ட அணியாகும்.  1988இல்  பன்னாட்டுத் துடுப்பாட்ட அவையில் உறுப்பினராகச் சேர்ந்து (affiliate member)  1996இலிருந்து இணை உறுப்பினராக  உள்ளது. 

பன்னாட்டுத் துடுப்பாட்டப் போட்டிகளில் 1996 முதல் பங்கேற்று வருகின்றனர். ஆசியத் துடுப்பாட்ட அவையின் ஏசிசி கோப்பைஏசிசி இருபது20 கோப்பை, 2001 ஐசிசி கோப்பை மற்றும் இரு ஐசிசி கண்டமிடை கோப்பைகளில் பங்கேற்றுள்ளது.  2010 ஆசிய விளையாட்டுக்களிலும் மிக அண்மையில் ஐசிசி உலக இருபது20 தகுதிநிலை போட்டிகளிலும் பங்கெடுத்துள்ளது.  2013ஆம் ஆண்டின் ஐசிசி உலக துடுப்பாட்ட  லீக் மூன்றாம் டிவிசன்  வெற்றியாளராக உள்ளது. நவம்பர் 27, 2013இல் நேபாளம்   2014 ஐசிசி உலக இருபது20க்கு தகுதி பெற்றது. இதுவே நேபாளம் பங்கெடுக்கும் முதல் பெரிய ஐசிசி போட்டியாகும்.  மலேசியாவில் மே 4, 2014 முதல் மே 10,2014 வரை நடைபெறவுள்ள ஆசியத் துடுப்பாட்ட அவையின் 2014 பிரீமியர் லிக்கில்  விளையாடவும் தகுதி பெற்றுள்ளது. 
## மேற்சான்றுகள்

பகுப்பு:நாடுகள் வாரியாகத் துடுப்பாட்ட அணிகள்
பகுப்பு:நேபாளத்தில் விளையாட்டு
காதல் சொல்ல ஆசை (திரைப்படம்)

**காதல் சொல்ல ஆசை** 2014 மார்ச்சில் வெளிவந்த திரைப்படமாகும். இதை தமிழ் சீனு இயக்கியுள்ளார். அசோக், வாசனா போன்றோர் நடித்துள்ளனர்.

## கதைச்சுருக்கம்
அசோக்கின் குடும்பத்தில் அவரின் அப்பா, தாத்தா என எல்லோரும் காவல் அதிகாரிகளாக இருந்தவர்கள். அப்படி தலைமுறை தலைமுறையாக காவலர்  குடும்பமாக வாழும் இவர்களது குடும்பத்தில் அசோக்கையும் காவல் அதிகாரியாக ஆக்க வேண்டும் என்பது அவரது அப்பாவின் ஆசை. ஆனால், அசோக்குக்கு இதில் விருப்பமில்லை.

எனவே, நண்பர்களுடன் தனியாகத் தங்கி வேலை தேடி வருகிறார். இந்நிலையில் ஒருநாள் வாசனாவின் செல்போன் அசோக்கிடம் கிடைக்கிறது. அதை வாசனாவிடம் கொடுக்கச் செல்லும்போது வாசனா வேலை செய்யும் நிறுவனத்திலேயே இவருக்கும் வேலை கிடைத்துவிடுகிறது. வாசனாவை ஒருதலையாகக் காதலிக்கவும் தொடங்குகிறார். ஒரு கட்டத்தில் இருவரும் காதலிக்கத் தொடங்கி விடுகின்றனர்.

இந்நிலையில், இவர்கள் வேலை பார்க்கும் நிறுவனத்தின் முதலாளியின் மகன் மது ஒருநாள் வாசனாவை பார்க்கிறான். இறந்து போன தன்னுடைய காதலிபோல் இருக்கும் அவள்மீது காதல் கொள்கிறான். அங்கேயே நல்ல நண்பர்களாக பழகும் மதுவுக்கும், அசோக்குக்கும் இதில் போட்டி ஏற்படுகிறது. இந்தநிலையில் யாருடைய காதல் வெற்றி பெற்று, வாசனா யாருடன் சேர்ந்தாள் என்பதே மீதிக்கதை.

## மேற்கோள்கள்


பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
புனித மரியாள் பேராலயம், காலி

இலங்கையின் தென்மாகாணத்தின் தலைநகரமான காலியில் உள்ள **புனித மரியாள் பேராலயம்** காலி கத்தோலிக்க மறை மாவட்டத்தின் பேராலயம் ஆகும். இது காலி நகரத்தின் முக்கியமான ஒரு கட்டிடமாக விளங்குகிறது. இப் பேராலயம் இயேசு சபையினரால் 19 ஆம் நூற்றாண்டின் இறுதிப் பகுதியில் கட்டப்பட்டது. பெல்சியம் நாட்டினரும், இயேசு சபையைச் சேர்ந்தவருமான யோசேப் வான் ரீத் இதன் முதல் ஆயராக இருந்தார்.

## குறிப்புகள்

## இவற்றையும் பார்க்கவும்
* இலங்கையில் உள்ள கிறித்தவத் தலைமைக் கோயில்கள்

## வெளியிணைப்புகள்
* மறைமாவட்ட இணையத்தளம்

பகுப்பு:இலங்கையில் உள்ள பேராலயங்கள்
பகுப்பு:இலங்கையின் தொல்லியற்களங்கள்
பகுப்பு:இலங்கையில் உள்ள உரோமன் கத்தோலிக்கக் கோயில்கள்
ஒலிம்பிக் உறுதிமொழி

**ஒலிம்பிக் உறுதிமொழி** (*Olympic Oath*) ஒலிம்பிக் விளையாட்டுப் போட்டியின் துவக்கவிழாவின்போது பங்கேற்கும்  *ஒவ்வொரு* ஒலிம்பிக் போட்டியாளர் சார்பாக ஒரு விளையாட்டாளரும், பணியாற்றும் *ஒவ்வொரு* நடுவர் மற்றும் போட்டி அலுவலர் சார்பாக ஒரு நடுவரும் எடுத்துக்கொள்ளும் உறுதிமொழி ஆகும்.  போட்டியை நடத்துகின்ற நாட்டின் அணியிலிருந்து ஓர் விளையாட்டாளர் ஒலிம்பிக் கொடியின் ஓர் முனையைப் பிடித்துக்கொண்டு பின்வரும் உறுதிமொழியை எடுக்கிறார் :

:*இந்த ஒலிம்பிக் விளையாட்டுக்களில் அந்தந்த விளையாட்டுக்களின் விதிகளை மதித்தும் கடைபிடித்தும், எவ்வித ஊக்கமருந்து அல்லது பிற மருந்துகள் இல்லாது அந்த விளையாட்டுக்களை விளையாட பொறுப்பேற்றும், நேர்மையான விளையாட்டு மனப்பாங்குடன்  விளையாட்டின்  சிறப்புக்காகவும் எங்கள் அணிகளின் பெருமைக்காகவும் நாங்கள் கலந்து கொள்கிறோம் என்று அனைத்து போட்டியாளர்களின் சார்பாக நான் உறுதியளிக்கிறேன்.*

போட்டிகளை நடத்தும் நாட்டிலிருந்து ஓர் நடுவர் அதேபோல ஒலிம்பிக் கொடியின் முனையைப் பற்றிக்கொண்டு பின்வரும் உறுதிமொழியை எடுத்துக் கொள்கிறார்:

:*இந்த ஒலிம்பிக் விளையாட்டுக்களில்  நேர்மையான விளையாட்டு மனப்பாங்குடன் அந்தந்த விளையாட்டுக்களின் விதிமுறைகளை மதித்தும் கடைபிடித்தும் முழுமையான நடுநிலையோடு நாங்கள் பணியாற்றுவோம்  என்று அனைத்து நடுவர்கள் மற்றும் அலுவலர்கள் சார்பாக நான் உறுதியளிக்கிறேன்.*

2010 கோடைக்கால இளையோர் ஒலிம்பிக்கிலிருந்து, கூடுதலாக போட்டி நடத்தும் நாட்டிலிருந்து பயிற்றுனர் ஒருவரும் அனைத்துப் பயிற்றுனர்கள் சார்பாக உறுதிமொழி எடுத்துக்கொள்கிறார்:

:*ஒலிம்பிக் இயக்கத்தின் அடிப்படைக் கொள்கைகளுக்கேற்ப நேர்மையான விளையாட்டு மனப்பாங்கு மற்றும் சமநிலை உணர்வுகளோடு விளையாடவும் கடைபிடிக்கவும் பொறுப்பேற்றுக் கொண்டு அனைத்து பயிற்றுனர்கள் மற்றும் போட்டியாளர்களுடன் வந்துள்ள பிற உறுப்பினர்கள் சார்பாக நான் உறுதியளிக்கிறேன்*

பெய்ஜிங்கில் நடந்த 2008 ஒலிம்பிக்கில்  சீனத்திலும் துரினில் நடந்த 2006 குளிர்கால ஒலிம்பிக்கில் இத்தாலியத்திலும் உறுதிமொழி எடுக்கப்பட்டன.

## மேற்சான்றுகள்

பகுப்பு:ஒலிம்பிக் சின்னங்கள்
புனித லூசியா பேராலயம்

கொழும்பில் உள்ள **புனித லூசியா பேராலயம்** இலங்கையின் ரோமன் கத்தோலிக்கப் பேராயத்தின் பேராயரின் இருப்பிடம் ஆகும். இலங்கையின் தலை நகரமான கொழும்பு நகரின் வடகிழக்குப் பகுதியில் உள்ள கொட்டாஞ்சேனை என்னும் இடத்தில் இது அமைந்துள்ளது. 18,240 சதுர அடி பரப்பளவு கொண்ட இடத்தில் அமைந்துள்ள இப் பேராலயம், புனித லூசிக்கு அர்ப்பணம் செய்யப்பட்டுள்ளது. ஒல்லாந்தர் காலத்தில் கத்தோலிக்கரின் வணக்கத்தலமாக இருந்த ஒரு சிறிய கட்டிடத்தில் இருந்தே இது தோற்றம் பெற்றதாகச் சொல்லப்படுகிறது.

## குறிப்புகள்

## இவற்றையும் பார்க்கவும்
* இலங்கையில் உள்ள கிறித்தவத் தலைமைக் கோயில்கள்

## வெளியிணைப்புகள்
* புனித லூசியா தலைமைக் கோயில் இணையத்தளம் 

## மேற்கோள்கள்

பகுப்பு:இலங்கையில் உள்ள பேராலயங்கள்
பகுப்பு:இலங்கையின் தொல்லியற்களங்கள்
பகுப்பு:இலங்கையில் உள்ள உரோமன் கத்தோலிக்கக் கோயில்கள்
உடத்தலவின்னை ஜாமியுல் அஸ்ஹர் மத்திய கல்லூரி

மத்திய மாகாணத்தில் உள்ள பழமைமிக்க முஸ்லிம் பாடசாலைகளுள் ஒன்றாகத் திகழும் **ஜாமியுல் அஸ்ஹர் மத்திய கல்லூரி** 1921ஆம்  ஆண்டு நிறுவப்பட்டது.

## கல்லூரி கீதம்
இறைவா  இறைவா  எங்கும்  நிறைவா
:ஏகனே  நீ  துணைவா
மறையோர்  புகழ்ந்தி டும் மண்ணுயிர்க்கதிபதி
:மாண்புடை மெய்  இறைவா
:(இறைவா)

மலையகம் புகழ் ஜாமியுல் அஸ்ஹர் 
:கலைவிளை மாணவரேமக்கே
மாண்புறு கல்வி  சீரிய வாழ்வு 
:நேர்வழி அருள்வாயே 
:(இறைவா)

ஆசிரியர்க்கடி பணிந்தே 
:அன்புடனெ கலை பயின்றே
மாசறு  குணமும் நேசம்வளர்ந்திடப் 
:பாசமருள் இறைவா 
:(இறைவா)

சற்குரு  பெற்றோருர் றோரும்
:வாழ்வை நித்தியம்   பெற்றே   -
பொற்புறு  நேர்வழி  நீடூலிவல
:இரட்சகனே அருள்வாயே    
:(இறைவா)

## வரலாறு
இக்கல்லூரி 1921 ம் ஆண்டில் பிரித்தானிய  ஆட்சிகாலத்தில் ஒரு கிராமப் புற சாதாரண பாடசாலையாக  நிறுவப்பட்டது.

## தலைமையாசிரியர்கள்
}

## பலரும் அறிந்த பழைய மாணவர்கள்
*யு. எல். எம். நௌபர்
*பீ. எம். புன்னியாமீன்
## மேற்கோள்கள்

## வெளி இணைப்புகள்
*தினகரன்
பகுப்பு:கண்டி மாவட்டப் பாடசாலைகள்
பகுப்பு:இலங்கையின் கலவன் பாடசாலைகள்
பகுப்பு:இலங்கையின் முஸ்லிம் பாடசாலைகள்
மறுமுகம் (திரைப்படம்)

**மறுமுகம்** 2014 மார்ச்சில் வெளிவந்த திகில் திரைப்படமாகும். இதை கமல் சுப்ரமணியம் இயக்கியுள்ளார். அனுப், டேனியல் பாலாஜி, பிரீத்தி தாசு போன்றோர் நடித்துள்ளனர்.

## கதைச்சுருக்கம்
பெற்றோரை இழந்த டேனியல் பாலாஜி இளம் சிற்ப கலைஞர். திருமணம் செய்துகொள்ள முடிவெடுத்து நல்ல குடும்பப் பெண்ணைத் தேடுகிறார்.

அதே நேரத்தில் தப்பான பெண்களையும் வெறுக்கிறார். தன்னிடம் தவறாக நடந்துக் கொள்ளும் பெண்களைக் கொலை செய்கிறார். இவருக்கு பிரீத்தி தாசின் குடும்பத்தைப் பிடித்து போக அவரைத் திருமணம் செய்ய நினைக்கிறார். பிரீத்தி தாசின் குடும்பமும் இதற்கு சம்மதம் தெரிவிக்கிறது. ஆனால் பிரீத்தி தாசு அனுப்பைப் காதலித்து வருகிறார்.

இந்த உண்மையை டேனியல் பாலாஜியிடம் சொல்லிவிட்டு காதலனோடு வீட்டை விட்டு ஓட முடிவெடுக்கிறார். இதைத் தடுக்கவேண்டும் என முடிவெடுத்த டேனியல் பாலாஜி, தன்னுடைய சிந்தனையால் பிரீத்தியின் செல்போனில் உள்ள தொலைபேசி எண்களை மாற்றி பதிவு செய்து விடுகிறார். இதை அறியாமல் காதலன் அனுப்பிற்காக காத்திருக்கும் பிரீத்தி, அனுப் வராததால் என்ன செய்வது என்று தெரியாமல் டேனியல் பாலாஜி வீட்டிற்கு செல்கிறார். அங்கு டேனியல் பாலாஜியின் சுயரூபத்தை தெரிந்து கொள்கிறார்.

இறுதியில் டேனியல் பாலாஜியிடம் இருந்து தப்பித்து காதலன் அனுப்பிடம் சேர்ந்தாரா என்பதைத் திகிலுடன் இயக்குநர் சொல்லியுள்ளார்.

## மேற்கோள்கள்


பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
இலக்கண நூல்கள்

இலக்கணம் என்பது தமிழில் மொழிப்பாங்கை உணர்த்தும் நூல். ஒரு வகையில் மொழியியல் என்னும், தமிழியல் என்றும் கூறத்தக்கவை. இன்று தமிழில் கிடைத்துள்ள பழமையான முழுமையான நூல் தொல்காப்பியம். தொல்காப்பியத்தில் *என்ப*, *என்மனார் புலவர்* முதலான தொடர்களால் அதற்கு முன்பே இருந்த தமிழ் இலக்கண நூல்கள் சுட்டப்பட்டுள்ளன.

தமிழில் உள்ள இலக்கண நூல்களைத் தொகுப்பிலக்கண நூல்கள், தனியிலக்கண நூல்கள் எனவும் பாகுபடுத்திக் காணமுடிகிறது. இந்த வகையில் அமைந்துள்ள இலக்கண நூல்கள் *தமிழ் இலக்கண நூல்கள்* என்னும் தலைப்பில் தனி நூலாக வெளிவந்துள்ளது.  அன்றியும் மறைந்துபோன தமிழ் இலக்கண நூல்களும், சில பால்கள் மட்டும் உரைநூல்களில் கிடைக்கப்பெற்றுத் தொகுக்கப்பட்டுள்ள இலக்கண நூல்களும் உள்ளன.

## தொகுப்பிலக்கண நூல்கள்
எழுத்து, சொல், பொருள், யாப்பு, அணி, பிரபந்தம், புலமை என்றெல்லாம் பாகுபடுத்திக்கொண்டு தமிழ் இலக்கண நெறி விரிந்துள்ளது. இவற்றில் சில பகுதிகளைத் தொகுத்துக் கூறும் இலக்கண நூல்களைத் **தொகுப்பிலக்கண நூல்கள்** என்று வகைப்படுத்திக் கொண்டுள்ளோம்.

## தனி-இலக்கண நூல்கள்
தமிழ் மொழியின் இலக்கணப் பகுதிகளில் ஒரே ஒரு இலக்கணப் பகுதியை மட்டும் விளக்கும் இலக்கண நூல்கள் தனித்தனியே தோன்றியுள்ளன.

## சிதைந்த இலக்கண நூல்கள்
முழுமையாகக் கிடைக்காத நூல்களைச் சிதைந்த இலக்கண நூல்கள் என்று இங்குக் குறிப்பிடுகிறோம். பிற இலக்கண நூல்களுக்கு உரை எழுதிய ஆசிரியர்கள் உரையோடு தொடர்புடைய சில இலக்கண நூற்பாக்களை நூலின் பெயருடன் ஆங்காங்கே குறிப்பிட்டுக் காட்டியுள்ளனர். பிற்கால அறிஞர்கள் அவற்றை ஒன்று திரட்டி உரிய நூலின் பெயரைத் தலைப்பாக்கி அவற்றை நூலாக்கிக் காட்டியுள்ளனர். இவை சிதைந்த இலக்கண நூல்கள்

## மறைந்த தமிழ் இலக்கண நூல்கள்
## அடிக்குறிப்பு

பகுப்பு:இலக்கண நூல்கள்
கொலம்பியா பிக்சர்ஸ்

**கொலம்பியா பிக்சர்ஸ்** என்பது ஓர் ஐக்கிய அமெரிக்க திரைப்படத் தயாரிப்பு மற்றும் வெளியீட்டுக் கலையகமாகும். இது ஜப்பானிய சோனி நிறுவனத்தின் துணை நிறுவனமான,  சோனி என்டர்டைன்மென்டின் துணை நிறுவனமான, சொனி பிக்சர்ஸ் என்டர்டைன்மென்டின் சொந்த நிறுவனமான, கொலம்பியா டிரைஸ்டார் மோஸன் பிக்சர் குரூபின் ஒரு பகுதியாக இருக்கின்றது. இந் நிறுவனம் உலகிலுள்ள முன்னணி திரைப்படக் கலையகங்களில் ஒன்றாகும். இது மேஜர் பிலிம் ஸ்டூடியோவின் அங்கத்தினர்களுள் ஒன்றாக விளங்குகின்றது.

இந்த நிறுவனம் 1918 இல், கோன்-பிராண்ட்-கோன் பிலிம் சேல்ஸ் என்ற பெயரில், சகோதரர்களான ஜக் கோன், ஹரி கோன் மற்றும் ஜோ பிராஃண்டால் ஆரம்பிக்கப்பட்டது. இதன் முதலாவது திரைப்படம் 1922 ஆம் ஆண்டு ஆகஸ்டில் வெளியிடப்பட்டது.

## வரலாறு

### ஆரம்பகாலம்

கொலம்பியா பிக்சர்சின் முன்னோடி நிறுவனமான, **சிபிசி பிலிம் சேல்ஸ் கோர்ப்பரேசன்**, 1918 இல் ஹரி கோன் மற்றும் அவரது சகோதரர்களான ஜக் கோன், ஜோ பிராஃண்டால் ஆரம்பிக்கப்பட்டது.

### 1990கள்

1994 ஆம் ஆண்டு பெப்ரவரி 21 இல் கொலம்பியா பிக்சர்ஸ் டெலிவிசனும் டிரைஸ்டார் டெலிவிசனும் **கொலம்பியா டிரைஸ்டார் டெலிவிசன்** (CTT) என்ற பெயரில் இணைந்துகொண்டன.

## சின்னம்

கொலம்பியா பிக்சர்சின் சின்னம், அமெரிக்கக் கொடி போர்த்திய ஒரு பெண் தீப்பந்தத்தை கையிலேந்தி நிற்கும் வண்ணம் அமைந்துள்ளது. இச் சின்னம் ஐந்து தடவைகள் பாரிய மாற்றங்களுக்கு உள்ளாக்கப்பட்டுள்ளது.

## மேற்கோள்கள்

## மேலதிக வாசிப்பிற்கு
* 

## வெளி இணைப்புகள்

* Official Sony Pictures website
* SonyPictures.net (list of worldwide sites)
* Columbia Pictures Cartoons from the Big Cartoon DataBase
* Columbia Pictures at Reel Classics: The History of a Logo – the Lady with the Torch
* Columbia Pictures Still Photographer Contract 1945 

பகுப்பு:1918 நிறுவனங்கள்

பகுப்பு:அமெரிக்க திரைப்பட படப்பிடிப்பு வளாகங்கள்
பகுப்பு:சோனி பிக்சர்ஸ் என்டர்டெயின்மென்ட்
பகுப்பு:அமெரிக்க திரைப்பட விநியோகஸ்தர்கள்
பகுப்பு:அமெரிக்கத் திரைப்படத் தயாரிப்பு நிறுவனங்கள்
பகுப்பு:அமெரிக்க பொழுதுபோக்கு நிறுவனங்கள்
பகுப்பு:சோனி துணை நிறுவனங்கள்
தயாரிப்பு நிறுவனம்

**தயாரிப்பு நிறுவனம்**, **தயாரிப்பு இல்லம்**, **தயாரிப்பகம்** அல்லது ஒரு **தயாரிப்புக் குழு** என்பது நிகழ்த்து கலை, புதிய ஊடக கலை, திரைப்படம், தொலைக்காட்சி, வானொலி, வரைகதை, ஊடாடும் கலை, நிகழ்பட ஆட்டம், வலைத்தளம் மற்றும் நிகழ்படம் போன்ற துறைகளின் படைப்புகளுக்காக உடல் ரீதியாக  மற்றும் தேவையான நிதியுதவி செய்யும் ஒரு வணிகமாகும். பொதுவாக இந்த சொல் ஒரு குறிப்பிட்ட தயாரிப்பை உருவாக்குவதற்கான தொழில்நுட்ப அம்சங்களுக்கு பொறுப்பான அனைத்து நபர்களையும் குறிக்கிறது. உதாரணமாக ஒரு நாடகத்  தொடரின் தயாரிப்பு குழுவில் இயங்கும் குழுவினர் மட்டுமல்லாமல் நாடக தயாரிப்பாளர், வடிவமைப்பாளர்கள் மற்றும் உணவு உபசரிப்பாளர் போன்ற பலர் அடங்கும்.

திரைப்படத்திற்குத் தேவைப்படும் விளம்பரம் முதல், ஆட்களை தேர்வு செய்வது வரை அனைத்து பணிகளும் இக்குழுமத்தினரால் செய்துமுடிக்கப்படும். தற்போது, பல முன்னணி தொழில்நுட்ப பெருநிறுவனங்களும், பிரமுகர்களும் திரைப்படத்தில் முதலீடு செய்ய ஆர்வம் காட்டி வருகின்றனர்.

## திரைப்படத் தயாரிப்பு நிறுவனங்கள்

## இவற்றையும் பார்க்க
* திரைப்படத் தயாரிப்பாளர்

## மேற்கோள்கள்




பகுப்பு:திரைப்படம் மற்றும் காணொளி சொல்லியல்
பகுப்பு:ஊடகத் தொழில்கள்
பகுப்பு:தொலைக்காட்சி சொல்லியல்
பகுப்பு:திரையரங்கத் தொழில்கள்
தாயகம் கடந்த தமிழ் மாநாடு

**தாயகம் கடந்த தமிழ் மாநாடு** என்பது சனவரி 2014 சனவரி 20-22 திகதிகளில் கோவையில் நடைபெற்ற ஒரு தமிழ் மாநாடு ஆகும்.  உலகத் தமிழ் இலக்கியம், தமிழ் மொழியில்/மொழிக் கல்வி, தாயகம் பெயர்தல், மொழிபெயர்ப்பு, தொழில்நுட்பச் சாத்தியக் கூறுகள் என்று பரந்த விடயப் பரப்பில் இந்த மாநாடு அமைந்திருந்தது.

இந்த மாநாட்டினை கோவை தமிழ் பண்பாட்டு மையம் ஒழுங்குசெய்தது.  இதில் 10 மேற்பட்ட நாடுகளைச் சேர்ந்த 40 வரையான அறிஞர்கள் கலந்து கொண்டார்கள்.

## அமர்வுகள்
* தாயகம் கடந்த தமிழ்: ஓர் அறிமுகம்
* தாயகம் பெயர்தல்: வலியும் வாழ்வும் 
* புதிய சிறகுகள் 
* தொழில் நுட்பம் தரும் வாய்ப்புகள்
* தமிழ் கூறும் ஊடக உலகம்
* மொழிபெயர்ப்பு: வெளி உலகின் வாயில் 
* தாயகத்திற்கப்பால் தமிழ்க் கல்வி

## மேற்கோள்கள்


## வெளி இணைப்புகள்
* தாயகம் கடந்த தமிழ் - அமர்வுகள் 
* தாயகம் கடந்த தமிழ் ஜனவரி 20,21,22: ஒரு நீங்காத நினைவு
* தாயகம் கடந்த தமிழ் - பவள சங்கரி

பகுப்பு:தமிழ் இலக்கிய மாநாடுகள்
பகுப்பு:2014 தமிழ் மாநாடுகள்
பகுப்பு:இந்தியாவில் தமிழ் மாநாடுகள்
2014 அனைத்துலக மகளிர் நாள் நிகழ்வும் மாநாடும்

**அனைத்துலக மகளிர் நாள் நிகழ்வும் மாநாடும்** மார்சு 2014 முதலாம் திகதி அன்று கனடாவில், ரொறன்ரோவில் நடைபெற்ற ஒரு மாநாடும் நிகழ்வும் ஆகும்.  இது தமிழ் ஆங்கிலம் ஆகிய இரு மொழிகளிலும் நடைபெற்றது.  பெண்களின் உரிமைகள், தமிழ்ப் பெண்கள் எதிர்நோக்கும் சிக்கல்கள், குறிப்பாக ஈழத்தில் தமிழ்ப் பெண்கள் எதிர்நோக்கும் வன்முறைகள், கொடுமைகள் உட்பட்ட பல விடயங்களை இந்த மாநாடு ஆய்ந்தது.  

இந்த மாநாட்டினை கனடா தமிழ் பெண்கள் மேம்பாட்டு அமைப்பு ஒழுங்குசெய்தது.  இதில் பல்லின பெண்கள் அமைப்புகளும் கலந்து கொண்டன.

## மேற்கோள்கள்


## வெளி இணைப்புகள்
* An International Women's Day Celebration & Conference

பகுப்பு:தமிழ் பெண்கள் மாநாடுகள்
பகுப்பு:2014 தமிழ் மாநாடுகள்
பகுப்பு:கனடாவில் தமிழ் மாநாடுகள்
2014 அனைத்துலக இஸ்லாமிய தமிழ் இலக்கிய மாநாடு

**2014 அனைத்துலக இசுலாமிய தமிழ் இலக்கிய மாநாடு** என்பது 2014 பெப்ரவரி 14-16 திகதிகளில் கும்பகோணத்தில் நடைபெற்ற ஒரு தமிழ் மாநாடு ஆகும். இந்த மாநாட்டில் "தமிழக முசுலிம்களின் இசைப் பாடல் மரபுகள்" என்ற பொதுப்பொருளில் ஆய்வரங்கு நடைபெற்றது. இந்த மாநாட்டினை சென்னை இசுலாமிய இலக்கியக் கழகம் ஒழுங்கு செய்திருந்தது.

## வெளியீடுகள்
* மாநாட்டு சிறப்பு இதழ்
* ஆய்வரங்கக் கோவை
* ஆலிப்புலவரின் *மிஃறாசு மாலை*
* அப்துல் ரகுமானின் *பாலை நிலா*
* மூன்றாவது மாநில மாநாட்டில் நடைபெற்ற படைப்பிலக்கியப் பயிலரங்கு கருத்துரைத் தொகுப்பு நூல் 
* *எழுதுகோல்* காலாண்டிதழ்
* பல்துறை நூல்கள்

## மேற்கோள்கள்


## வெளி இணைப்புகள்
* அனைத்துலக இஸ்லாமிய தமிழ் இலக்கிய மாநாடு - ஓர் பார்வை

பகுப்பு:இசுலாமியத் தமிழ் இலக்கிய மாநாடுகள்
பகுப்பு:2014 தமிழ் மாநாடுகள்
பகுப்பு:இந்தியாவில் தமிழ் மாநாடுகள்
2013 தமிழ்/தமிழர் சார் மாநாடுகள்

* உலக தமிழியல் ஆய்வு மாநாடு (ஐக்கிய இராச்சியம்)
* மொரிசியசு சர்வதேச தமிழ் புலம்பெயர் ஒருமைப்பாடு மாநாடு (மொரிசியசு)

* தமிழ் ஆவண மாநாடு (இலங்கை)

## மேற்கோள்கள்

பகுப்பு:2013 தமிழ் மாநாடுகள்
மலேசியா – சிங்கப்பூர் – மியன்மார் தமிழ் உறவுப்பாலம்: மாநாடு 2014

**மலேசியா – சிங்கப்பூர் – மியன்மார் தமிழ் உறவுப்பாலம்: மாநாடு 2014** என்பது எதிர்வரும் சூன் 7-8 ஆம் திகதிகளில் நடைபெற ஒழுங்குசெய்யப்படும் ஒரு மாநாடும் சுற்றுலாவும் ஆகும்.  நெடுங்காலம் தனிமைப்படுத்தப்பட்டு, சிறுபான்மையினர் ஒடுக்குமுறைக்கும் உட்பட்டு இருந்த மியன்மாரில் அண்மைக் காலத்தில் மேம்பட்ட அரசியல் சூழல் தோன்றி உள்ளது.  நெடுங்காலம் ஒடுக்குமுறைக்குள் இருந்த தமிழ் மொழி, பண்பாட்டு, அடையாளக் கூறுகளை வளர்க்க உதவுவதை நோக்கக் கொண்டு இந்த அயல்நாடுகளுக்கு இடையிலான உறவுப்பால மாநாடு அமையவுள்ளதாகத் தெரிவிக்கிக்கப்பட்டுள்ளது.

இந்த மாநாட்டினை மலேசிய செயகூர் தமிழர் சங்கம், சிங்கப்பூர் தமிழ் அமைப்புகள், மியன்மார் தமிழர் அமைப்புகள் இணைந்து மேற்கொள்கின்றன.

## மாநாட்டின், சுற்றுலாவின் நோக்கங்கள்
# மலேசியா – சிங்கப்பூர் – மியன்மார் தமிழ் ஆர்வலர்களிடையே நட்புறவை வளர்க்கவும்; தமிழ்மொழி, பண்பாடு மேன்மை அடைய ஏற்ற வழிவகைகளைக் கண்டறிதல்.
# மூன்று நாட்டு இளையோரிடையே தமிழ்மொழி, பண்பாடு சார்ந்த விழிப்புணர்வை விதைப்பதற்கான வழிவகைகளைக்கண்டறிந்து வேண்டிய உதவிகளை நல்குதல்.
#இந் நாடுகளில் குறிப்பாக மியன்மாரில் செயல்படும் தமிழ் வளர்ச்சி மையங்களில் தமிழ்க் கல்வியை கற்பிக்கவும்,  நூலகங்களை அமைக்கவும் உதவி நல்குதல்.

## வெளி இணைப்புகள்
* மலேசியா – சிங்கப்பூர் – மியன்மார் தமிழ் உறவுப்பாலம்: மாநாடு 2014

பகுப்பு:மியன்மாரில் தமிழ் மாநாடுகள்
பகுப்பு:2014 தமிழ் மாநாடுகள்
பகுப்பு:தமிழ்க் கல்வி மாநாடுகள்
வெண்ணிற இரவுகள் (திரைப்படம்)

**வெண்ணிற இரவுகள்** என்பது 2014 ஆம் ஆண்டு வெளிவரவிருக்கும் ஒரு மலேசியத் தமிழ்த் திரைப்படம் ஆகும்.  இது ஒரு காதல் நகைச்சுவைத் திரைப்படம்.  இந்தப் படத்தின் கதையும், படப்பிடிப்பும் மலேசியா - மியன்மார் - சிங்கப்பூர் ஆகிய மூன்று நாடுகளிலும் நடைபெற்றுள்ளது.  இந்தப் படத்தில் விகடகவியும் சங்கீதா கிருட்ணசாமியும் முக்கிய கதாபாத்திரங்களில் நடிக்கிறார்கள்.

வெண்ணிற இரவுகள் படம் இதுவரை அமெரிக்கா, பிரான்சு, நோர்வே(Norway), செர்மனி(Germany), இந்தியா, மியன்மார் உட்பட்ட  நாடுகளில் சிறப்புக் காட்சிக்காக ஒளிப்பரப்பட்டுள்ளது.

## மேற்கோள்கள்

## வெளி இணைப்புகள்
* வெண்ணிற இரவுகள் இயக்குநர் பிரகாஷ் ராஜாராம் – நேர்காணல்: கே.பாலமுருகன் 

பகுப்பு:மலேசியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:2014 தமிழ்த் திரைப்படங்கள்
பகுப்பு:மியன்மார் தமிழரைச் சித்தரிக்கும் திரைப்படங்கள்
நிக்கோலசு ஹோல்ட்

**நிக்கோலசு ஹோல்ட்** (*Nicholas Hoult*, பிறப்பு: டிசம்பர் 7, 1989) ஒரு ஆங்கில திரைப்பட நடிகர் மற்றும் விளம்பர நடிகர் ஆவார். இவர் வார்ம் பாடிஸ், நரன் குல நாயகன், எக்ஸ்-மென் 7 போன்ற பல திரைப்படங்களிலும் மற்றும் ஹோல்பி சிட்டி, ஸ்கின்ஸ் போன்ற தொலைக்காட்சித் தொடர்களிலும் நடித்ததன் மூலம் மிகவும் பிரபலமான நடிகர் ஆனார்.

## ஆரம்பகால வாழ்க்கை
நிக்கோலஸ் ஹோல்ட் வோகின்காம், பெசிரே நகரில் பிறந்தார். இவர் 4 பிள்ளைகளில் முன்றாவதாக பிறந்தார்.

## திரைப்படங்கள்
இவர் நடித்த சில திரைப்படங்கள்:

## வீடியோ விளையாட்டு

## விருதுகள் மற்றும் பரிந்துரைகள்

## வெளி இணைப்புகள்
* 
* ''About a Boy'' interview with Hoult

பகுப்பு:1989 பிறப்புகள்
பகுப்பு:ஆங்கிலத் திரைப்பட நடிகர்கள்
பகுப்பு:பிரித்தானிய தொலைக்காட்சி நடிகர்கள்
பகுப்பு:விளம்பர நடிகர்கள்
பகுப்பு:வாழும் மக்கள்
பகுப்பு:மீநாயகன் திரைப்பட நடிகர்கள்
சானிங் டேட்டம்

**சானிங் டேட்டம்** (*Channing Matthew Tatum*, பிறப்பு: ஏப்ரல் 26, 1980) ஒரு ஐக்கிய அமெரிக்க நடிகர் மற்றும் திரைப்படத் தயாரிப்பாளர் ஆவார். ஸ்டெப் அப், ஜி.ஐ. ஜோ: ரிட்டாலியேசன் உள்ளிட்ட 34 திரைப்படங்களும், சி. எஸ். ஐ மியாமி, சாடர்டே நைட் அலைவ் மற்றும் தி சிம்ப்சன்ஸ் தொலைக்காட்சித் தொடர்களிலும் நடித்துள்ளார்.

இவர் தற்பொழுது 22 ஜம்ப் ஸ்றீட்,  யூப்பிட்டர் அசென்டிங்போன்ற திரைப்படத்தில் நடித்துகொண்டு இருகின்றார்.

## ஆரம்பகால வாழ்க்கை
சானிங் டேட்டம் அலபாமா நகரில் அமெரிக்கா நாட்டில் பிறந்தார். இவரின் தந்தை கே இவர் ஒரு விமான பணியாளராக செய்கின்றார் மற்றும் இவரின் தாய் க்லென், ஒரு கட்டுமானப்பணி யாராக வேலை செய்தார். இவருக்கு ஒரு சகோதரி உண்டு, அவரின் பெயர் பைகீ.

## தனிப்பட்ட வாழ்க்கை
2006ம் ஆண்டு **ஸ்டெப் அப்** என்ற திரைப்படத்தில் நடித்துகொண்டு இருக்கையில் **ஜென்னா திவான்** வை சந்தித்தார், அதைத் தொடர்ந்து இந்தத் திரைப்படம் நடித்து முடித்ததும், அவருடன் டேட்டிங் செய்தார். செப்டம்பர் 2008ம் மற்றும் இவர்களுக்கு திருமணத்துக்கு நிச்சயம் செய்யப்பட்டது. ஜூலை 11ம் திகதி 2011ம் ஆண்டு இருவருக்கும் கலிபோர்னியா வில் திருமணம் நடந்தது. 2013ம் இவர்களுக்கு ஒரு பெண் குழந்தை பிறந்தது.

## நடித்த திரைப்படங்கள்

## சின்னத்திரை

## மேற்கோள்கள்

## வெளி இணைப்புகள்
*
*
*
*

பகுப்பு:1980 பிறப்புகள்
பகுப்பு:அமெரிக்க ஆண் திரைப்பட நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:விளம்பர நடிகர்கள்
பகுப்பு:ஆங்கில அமெரிக்கர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
சில்ஹெட்

**சில்ஹெட்** (*Sylhet*, *சிலெட்டு*) அல்லது  **ஜலாலாபாத்** வங்காளதேசத்தின் வடகிழக்கில் அமைந்துள்ள ஓர் முதன்மை நகர்புறப் பகுதியாகும். இது  "அசரத் ஷாஜலால் நகரம்" என்றும் அழைக்கப்படுகிறது.  இது வங்காளதேசத்தின் மிகச் செல்வச்செழிப்பான நகரங்களில் ஒன்றாகும். சில்ஹெட் மாவட்டம் மற்றும் சில்ஹெட் கோட்டத்தின் நிர்வாக தலைநகரமாகவும் விளங்குகிறது. இந்த நகரம் சூர்மா ஆற்றங்கரையில் சூர்மா பள்ளத்தாக்கில் அமைந்துள்ளது. இதன் மக்கள்தொகை 500,000 ஆகும். 

வங்காளதேசத்தில் இது ஐந்தாவது பெரிய நகரமாகும். இங்கு வங்காளத்திலும் தெற்காசிய துணைக்கண்டத்திலும் மிகவும் மதிக்கப்படுகின்ற சுஃபிக்கள் ஷா ஜலால் மற்றும் ஷா பாரென் தர்காக்கள் அமைந்துள்ளன. இவற்றிற்கு ஆண்டுதோறும் பல்லாயிரக்கணக்கான பக்தர்கள் வருகின்றனர். சில்ஹெட்  மழைக்காடுகளும் அருவிகளும், குன்றுகளும் ஆற்றுப் பள்ளத்தாக்கும் அடங்கிய  இயற்கையழகிற்காகவும் பெயர் பெற்றது.   

வங்காளதேசத்தின் தேயிலைத் தோட்டங்கள் மிகுந்த பகுதியில் அமைந்துள்ள சில்ஹெட்டில்  தேயிலை முக்கியத் தொழிலாக இருக்கிறது. வங்காளதேசத்தின் எண்ணெய்/இயற்கைவாயு மையமாகவும் சில்ஹெட் விளங்குகிறது. வரலாற்றின்படி சில்ஹெட் வங்காளம் மற்றும் அசாமின்  பல்வேறு  இராச்சியங்கள்/சுல்தானியகங்களின் அங்கமாக இருந்துள்ளது. பிரித்தானிய ஆட்சியில், வடகிழக்கு இந்தியாவின் யுக்திமிக்க மலைவாழிடமாக சில்ஹெட் விளங்கியது.

## மேற்சான்றுகள்

## வெளி இணைப்புகள்

* சில்ஹெட் மாநகராட்சியின் அலுவல்முறை வலைத்தளம் 
* சில்ஹெட் நகரைக் குறித்த பங்களாபீடியா கட்டுரை 
* ஓசுமானி பன்னாட்டு வானூர்தி நிலையம் துவிட்டர் இற்றைகள்

பகுப்பு:வங்காளதேச நகரங்கள்
பதாகம்

thumbnail|பதாகம் (முத்திரை)
**பதாகம்** (Pathakam) என்பது பரதநாட்டியத்தின் உருப்படிகளில் ஒன்றான ஒற்றைக்கை முத்திரைகளில்(அஸம்யுத ஹஸ்தம்) ஒன்றாகும். இது கொடி எனும் கருத்தைக் குறிக்கிறது. இது பெருவிரலை மடித்து பக்கத்தில் பிடிக்கும் போது உருவாகிறது.

## பதாக விநியோகங்கள்

பதாகத்தில் நாற்பத்தியொரு விநியோகங்கள் உள்ளன. பதாக விநியோகங்களின் ஸ்லோகம் மற்றும் கருத்து கீழே தரப்பட்டுள்ளன. 

ஸ்லோகம்:-

நாட்டியாரம்பே வாரிவாகே வனே வஸ்துநிசெதனே/ 
குஜஸ்தனே நிசாயாம்ச நத்யாம் அமரமண்டனே// 
துரங்கே கண்டனே வாயவ் சயனே/
கமநோத்யமே பிரசாபேச்ச பிரசாதேச்ச சந்த்ரிகாயாம்// 
கனாத்தபே கபாட்டபாட்டனே சப்தவிபக்ஜர்த்தே தரங்ககே வீதிப்ப்ரவேசபாவேபி/ 
சமத்வேச்ச அங்கராதகே ஆர்த்மாத்தே சபதேசாபி// 
துஸ்நிபாவநிதர்சனே தாளபத்ரெச்ச கேடேச்ச த்ரவ்யாதிர்ப்பர்சநேத்ததா/ 
ஆசீர்வாதக்ரியாயாம் நிருபச்டச்தேச்ஜபாவனே தத்ரதத்றேசிவசனே சிந்த்வ்து// 
சுக்ருதிக்ரமே சம்போதனே ப்ரோகேபி கட்கரூபஷ்யதாரானே/ 
மாசே சம்பத்சரே வர்சதினே சம்மார்த்தநேத்ததா//

## மேற்கோள்கள்


பகுப்பு:ஒற்றைக்கை முத்திரைகள்
கூடல் நகர் (2007 திரைப்படம்)

***கூடல் நகர்*** (*Koodal Nagar*) என்பது 2007 ஆம் ஆண்டு வெளிவந்த தமிழ்த் திரைப்படமாகும். சீனு இராமசாமி இயக்கத்தில், பரத், பாவனா, சந்தியா மற்றும் பலர் நடித்துள்ளனர். மேலும் இத்திரைப்படத்தில் பரத் இரு வேடங்களில் நடித்துள்ளார். திரைப்படம் 2007 ஆம் ஆண்டு ஏப்ரல் மாதம் 5 ஆம் தேதியன்று  வெளியாகி எதிர்மறையான விமர்சனங்களைப் பெற்றது. சராசரிக்கும் குறைவான படம் என்றும் அறிவிக்கப்பட்டது.

## நடிகர்கள்
* பரத் - சூரியன் மற்றும் சந்திரன் எனும் இரு வேடங்களில்
* பாவனா - மணிமேகலை
* சந்தியா - தமிழ்ச்செல்வி
* மகாதேவன் - நமச் சிவாயம்

## மேற்கோள்கள்

## வெளி இணைப்புகள்
* 

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பரத் நடித்த திரைப்படங்கள்
பகுப்பு:சீனு இராமசாமி இயக்கிய திரைப்படங்கள்
ஒன்பதாம் போனிஃபாஸ் (திருத்தந்தை)

**திருத்தந்தை ஒன்பதாம் போனிஃபாஸ்** (,; c. 1350 – 1 அக்டோபர் 1404), இயற்பெயர் **பிரோ தோமசெல்லி**, என்பவர் திருத்தந்தையாக 2 நவம்பர் 1389 முதல் 1404இல் தனது இறப்பு வரை இருந்தவர் ஆவார். மேற்கு சமயப்பிளவின் போது உரோமையிலிருந்து ஆட்சிசெய்தவர் இவர். இவருக்கு எதிராக பிரெஞ்சு அரசின் துணையோடு எதிர்-திருத்தந்தை ஏழாம் கிளமெண்ட் மற்றும் எதிர்-திருத்தந்தை பதின்மூன்றாம் பெனடிக்ட் ஆகியோர் அவிஞ்ஞோனிலிருந்து ஆட்சி செய்தனர்.

திருத்தந்தை ஆறாம் அர்பனால் 1385இல் கர்தினால் குருவாக உயர்த்தப்பட்டார். ஆறாம் அர்பனுக்குப்பின்பு 1389இல் இவர் திருத்தந்தையானார். செருமனி, இங்கிலாந்து, அங்கேரி, போலந்து, மற்றும் இத்தாலியின் பெரும் பகுதி இவரை ஆதரித்தன. ஐரோப்பாவின் பிற பகுதிகள் எதிர்-திருத்தந்தை ஏழாம் கிளமெண்டை ஆதரித்தன. இவ்விருவரும் ஒருவர் மற்றவரை திருச்சபையினை விட்டு விலக்கியதாக அறிவித்தனர்.

ஒன்பதாம் போனிஃபாஸ் மேற்கு சமயப்பிளவினை அரசியல் பிரிவாகப்பார்ததால், அரசியல் தீர்வு காணவே முயன்றார். இதனால் இப்பிளவை முடிவுக்கு கொண்டுவராமல் இதனை பெரிதும் விரிவடையச்செய்தார்.

## மேற்கோள்கள்


பகுப்பு:திருத்தந்தையர்கள்
பகுப்பு:இத்தாலிய திருத்தந்தையர்கள்
பகுப்பு:1356 பிறப்புகள்
பகுப்பு:1404 இறப்புகள்
பகுப்பு:மேற்கு சமயப்பிளவு
முதலாம் மார்ட்டின் (திருத்தந்தை)

**திருத்தந்தை முதலாம் மார்ட்டின்** (; இ., 16 செப்டம்பர் 655) என்பவர் திருத்தந்தையாக 21 ஜூலை 649 முதல் 655இல் தனது இறப்புவரை ஆட்சி செய்தவர் ஆவார்.

தோடி. உம்பிரியா, பைசாந்தியப் பேரரசில் இவர் பிறந்தார். 5 ஜூலை 649இல் திருத்தந்தை முதலாம் தியடோருக்குப் பின்பு இவர் திருத்தந்தையானார். பைசாந்திய திருத்தந்தை ஆட்சிகாலத்தின்போது, அப்போதைய காண்ஸ்தான்தினோபிளின் அரசரிடம் ஒப்புதல் பெறாமல் திருத்த்ந்தையானர்வர் இவர் ஒருவரே. இவரை இரண்டாம் கான்ஸ்தன்சு அரசர் கடத்திச்சென்றார். இவர் கிரிமியா மூவலந்தீவில் இறந்தார். இவரை இரத்தசாட்சியாகவும் புனிதராகவும் கத்தோலிக்க திருச்சபை மற்றும் கிழக்கு மரபுவழி திருச்சபை ஏற்கின்றன.

இவர் திருத்தந்தையானப்பின்பு முதல் வேலையாக 649இல் இலாத்தினர் பொதுச்சங்கத்தினை மொனொதிலிடிசம் (Monothelitism) என்னும் கொள்கையினைக்குறித்து விவாதித்து முடிவெடுக்கக் கூட்டினார். இலாத்தரன் யோவான் பேராலயத்தில் கூடிய இக்கூட்டத்தில் 105 ஆயர்கள் கலந்து கொன்டனர். இது ஐந்து அமர்வுகளில் 5 அக்டோபர் முதல் 31 அக்டோபர் 649 வரை நடந்தது. இதில் 20 சட்டங்கள் வெளியிடப்பட்டன. அவை மொனொதிலிடிசம் கொள்கையினை திரிபுக்கொள்கை என அறிக்கையிட்டது.

மார்ட்டின் இச்சங்கத்தின் முடிவுகளை சுற்றுமடலாக வெளியிட்டார். இத்திரிபுக்கொள்கையினரான இரண்டாம் கான்ஸ்தன்சு அரசர் இவரை கைது செய்ய ஆணையிட்டார். இவர் 17 ஜூன் 653 அன்று கைதுசெய்யப்பட்டு 17 செப்டம்பர் 653இல் காண்ஸ்தான்தினோபிளுக்கு இட்டுச்செல்லப்பட்டார். அங்கிருந்து பைசாந்தியப் பேரரசின் செர்சனுக்கு (தற்போதைய கிரிமியா) நாடுகடத்தப்பட்ட்டார். 15 மே 655 இல் அங்குவந்த அவர் அதே ஆண்டு 16 செப்டம்பரில் உயிர் நீத்தார்.

## விழா நாள்
இவரின் விழா நாள் ஏப்ரல் 13 அன்று விருப்ப நினைவாக கத்தோலிக்க திருச்சபையில் கொன்டாடப்படுகின்றது. இதற்கு முன்னர் நவம்பர் 12இல் இவரின் விழா நாள் கொண்டாடப்பட்டது.

## மேற்கோள்கள்

## வெளி இணைப்புகள்
*''Catholic Encyclopedia'': Pope St. Martin I
*Pope Saint Martin I in Patron Saints Index 
*திருத்தந்தை முதலாம் மார்ட்டின்

பகுப்பு:655 இறப்புகள்
பகுப்பு:இத்தாலிய திருத்தந்தையர்கள்
பகுப்பு:புனிதர் பட்டம் பெற்ற திருத்தந்தையர்கள்
பகுப்பு:598 பிறப்புகள்
திருத்தந்தை மார்ட்டின்

பின்வரும் திருத்தந்தையர்கள் **மார்ட்டின்** என்ற பெயரில் ஆட்சி செய்துள்ளனர்:

*திருத்தந்தை முதலாம் மார்ட்டின்
**[[முதலாம் மரீனுஸ் (திருத்தந்தை)|திருத்தந்தை இரண்டாம் மார்ட்டின்]] (திருத்தந்தை முதலாம் மரீனுஸ்)*
**[[இரண்டாம் மரீனுஸ் (திருத்தந்தை)|திருத்தந்தை மூன்றாம் மார்ட்டின்]] (திருத்தந்தை இரண்டாம் மரீனுஸ்)*
*திருத்தந்தை நான்காம் மார்ட்டின்
*திருத்தந்தை ஐந்தாம் மார்ட்டின்

மரீனுஸ் மற்றும் மார்ட்டின் என்னும் பெயர்களுக்கிடையே இருந்த குழப்பத்தால் "இரண்டாம்" மற்றும் "மூன்றாம்" வரிசை எண்களை விடுத்து நான்காம் மார்ட்டின் என்று ஒரு திருத்தந்தை பெயர் ஏற்றுக்கொண்டார்.

## மேலும் காண்க
*திருத்தந்தை மரீனுஸ்
ஹச். பி. அரி கௌடர்

ராவ் பகதூர் ஹுபட்டாலே பெல்லி அரி கௌடர் (டிசம்பர் 4, 1893 - சூன் 28, 1971), படுகர் சமூகத்தின் முதல் அரசியல் தலைவரும், அச்சமூகத்தின் முதல் சென்னை மாகாண சட்டமன்றத்தலைவரும் ஆவார்.

## பிறப்பு
அரி கெளடர், 1893 ஆம் ஆண்டு, நீலகிரி மாவட்டத்தின் அருவங்காடு அருகிலுள்ள ஹுபத்தாலே கிராமத்தில் ராவ்பகதூர் பெல்லி கெளடருக்கும், நஞ்சி அம்மாளுக்கும் மகனாகப் பிறந்தார். இவர்தம் சகோதரி இதயம்மாள் பெ. கெளடர் ஆவார். ராவ்பகதூர் பெல்லி கௌடர் நீலகிரி விரைவு வண்டியை வடிவமைத்த பொறியாளர் ஆவார். சென்னைப் பல்கலையின் சென்னைக் கிறித்தவ கல்லூரியில் பயின்று பட்டம் பெற்றார். பின்னர் இந்திய அரசியலில் ஈடுபடலானர்.

## அரசியல்
*இவர் முதன்முதலாக படுகர் சமூகத்திலிருந்து நவீன அரசியலில் ஈடுபட்ட தலைவர் ஆவர். இந்திய சுதந்திரதிற்கு முன்பு, சென்னை மாகாண சட்ட மன்றத்தின் உறுப்பினராக 1923ல் தேர்வு செய்யப்பட்டு 1926வரை பதவி வகித்தார். மேலும் 1930 முதல் 1934 வரையிலும், 1940 முதல் 1950 வரையிலும் சென்னை சட்ட மன்ற உறுப்பினராகப் பணி புரிந்தார்.
*சென்னை மாகாண பிற்படுத்தப்பட்டோர் வாரியத் தலைவராகப் பணியாற்றினார். மேலும் 1930ல் ஹங்கேரியில் நடந்த போரில் இந்திய ராணுவத்தின் சார்பாக சாரணர் படைத்தலைவராகப் பணியாற்றினார்.
*1937ல் நீலகிரி மாவட்டதில் தடை உத்தரவு பிறப்பிக்கப் பட்டபோது மாவட்டகுழுத் தலைவராகப் பணியாற்றினார்.

## நிதிச் செயற்பாடுகள்
1941லிருந்து 1971வரை நீலகிரி மாவட்டத்தின் மேட்டுப்பாளையத்தில் கூட்டுறவு சங்கத்தை (NCMS - Nilgiris Cooperative Marketing Society) நிறுவி, அங்குள்ள உழவர்கள், வணிகர்களின் வாழ்வாதாரத்தை உயர்த்திய பெருமை இவரையே சாறும். இதன் மூலம், விவசாயிகள் பண்ணைப் பொருட்களுக்கு நியாயவிலையும் இடைத்தரகர்களின் சுரண்டல்களிருந்தும் காக்கப்பட்டனர்.

## நினைவு
கௌடர் இன மக்களின் குலபதியாகவும், முன்னுதாரணமாகவும் திகழ்ந்த ஆர்ய கௌடர் சூன் 28, 1971ல் காலமானர். இவரின் அருந்தொண்டினை நினைவு கூர்ந்து 1939ல் மைசூர் சமஸ்தானத்தையும், சென்னை மாகாணத்தையும் இணைக்கும் மாசினன்குடியில் உள்ள பாலத்திற்கு இவரது பெயரிடப்பட்டுள்ளது.

இவரது நினைவாக சென்னை மாம்பலத்தில் உள்ள சாலை ஆர்யகௌடா சாலையென வழங்கப்பெறுகிறது. மாம்பல ரயில் நிலையத்திற்கு இவர் அருளிய நிலக் கொடையால் இப்பெயரிடப்பட்டது.

## மேற்கோள்கள்

பகுப்பு:1893 பிறப்புகள்
பகுப்பு:1971 இறப்புகள்
பகுப்பு:நீலகிரி மாவட்ட மக்கள்
பகுப்பு:ராவ் பகதூர் பட்டம் பெற்றவர்கள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
ஆண்ட்ரூ கார்பீல்ட்

ஆண்ட்ரூ ரஸ்ஸல் கார்பீல்ட்  (*Andrew Garfield*, பிறப்பு: ஆகத்து 20, 1983) ஓர் ஐக்கிய அமெரிக்க நடிகர் ஆவார். இவர் 2005ம் ஆண்டு மும்போ ஜம்போ (**Mumbo Jumbo**) என்ற குறும்படத்தின் மூலம் திரைப்படத்துறைக்கு அறிமுகமானார். இதைத் தொடர்ந்து தி அதர் போலென் கேர்ள் (The Other Boleyn Girl), நெவர் லெட் மி கோ (Never Let Me Go), தி சோசியல் நெட்ஒர்க் (The Social Network), தி அமேசிங் ஸ்பைடர் - மேன் போன்ற திரைப்படங்களிலும், பல தொலைக்காட்சித் தொடர்களிலும் நடித்துள்ளார். தற்பொழுது தி அமேசிங் ஸ்பைடர்-மேன் 2, 99 கோம்சு (99 Homes) என்ற திரைப்படங்களில் நடித்து வருகிறார்.

## திரைப்படங்கள்

## வெளி இணைப்புகள்
*

## மேற்கோள்கள்

பகுப்பு:அமெரிக்க ஆண் திரைப்பட நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:வாழும் மக்கள்
பகுப்பு:மீநாயகன் திரைப்பட நடிகர்கள்
பகுப்பு:1983 பிறப்புகள்
பகுப்பு:ஆங்கில அமெரிக்கர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
இடைச்செருகிய ஒலிம்பிக் விளையாட்டுகள்

**இடைச்செருகிய ஒலிம்பிக் விளையாட்டுகள்** (*Intercalated Olympic Games*) என்ற  *பன்னாட்டு ஒலிம்பிக் விளையாட்டுப் போட்டிகள்* தொடர் *ஒலிம்பியாட்டின் விளையாட்டுகள்* என தற்போது அறியப்படும் ஒலிம்பிக் விளையாட்டுகளுக்கு இடையேயான கால இடைவெளியின் நடுவில்  திட்டமிடப்பட்டிருந்தது. ஒலிம்பிக் விளையாட்டுகளின் சுழற்சியில் இடைச்செருகிய இந்த விளையாட்டுகள் எப்போதுமே ஏதென்ஸ் நகரில் நடைபெறுவதாயிருந்தது. இதற்கு ஒலிம்பிக் விளையாட்டுகளுக்கு இணையான நிலை தரப்படுவதாயிருந்தது. ஆனால் இத்தகைய போட்டிகள் 1906இல் ஒருமுறை மட்டுமே நடந்தது.

## தோற்றம்

முதல் இடைச்செருகிய விளையாட்டுகளை 1901இல் பன்னாட்டு ஒலிம்பிக் குழு நடத்தத் திட்டமிட்டிருந்தது. புதியதாக வடிக்கப்பட்ட நிரல்படி பல நாடுகளில் நடத்தவிருந்த ஒலிம்பிக் விளையாட்டுக்களுக்கிடையே இடைச்செருகிய ஒலிம்பிக்கை ஏதென்சில் நடத்த திட்டமிடப்பட்டது. ஏதென்சு 1896 போட்டிகளின் வெற்றிகரமான நிகழ்வுக்குப் பின்னர் கிரேக்கர்கள் தங்களால் ஒவ்வொரு நான்காண்டுகளுக்கு ஒருமுறை ஒலிம்பிக்கை நடத்தவியலும் எனக் கூறினர். போட்டிகளுக்கு வேண்டிய கட்டமைப்புக்கள் தயாராக உள்ளதாலும் வெற்றிகரமாக போட்டிகளை நடத்திக் காட்டியதாலும் இதற்கு மற்றவர்களும் ஆதரவளித்தனர். இருப்பினும் அடுத்த ஒலிம்பிக்கை 1900இல் பாரிசில் நடத்த விரும்பிய பியர் தெ குபர்த்தென் இதனை ஏற்கவில்லை. இதனால் பாரிசு 1900 போட்டிகள் இரண்டாவது ஒலிம்பியாடாக நடந்தேறியது.

இந்த இரண்டாம் ஒலிம்பியாடு மிக கச்சிதமாக நடைபெறாததாலும் 1900இல் பாரிசில் அதே நேரம் நடந்த உலக கண்காட்சியால்  மறைக்கப்பட்டதாலும் பன்னாட்டு ஒலிம்பிக் அவையில் கிரேக்க கருத்துருவிற்கு மேலும் ஆதரவு கிடைத்தது. பல நாடுகளில் நடத்த விரும்பிய குபர்த்தெனின் நோக்கத்தையும் சிதைக்காது இடைச்செருகிய ஒலிம்பிக் விளையாட்டுக்களை முன்மொழிந்தனர். இதன்படி இரண்டாண்டுகளுக்கு ஒருமுறை ஒலிம்பிக் விளையாட்டுப் போட்டிகள் நடத்தப்பெறும். ஒன்று நான்காண்டுகளுக்கு ஒருமுறை வெவ்வேறு நாட்டிலும் மற்றொன்று நான்காண்டுகளுக்கு ஒருமுறை எப்போதுமே ஏதென்சிலுமாக  நடைபெறும்.  இது பண்டையக் கால ஒலிம்பிக்கின் நான்காண்டு தொடருடன் வேறுபட்டாலும் பண்டைக் காலத்தில் நான்கு ஆண்டுகளுக்கு ஒருமுறை ஒழுங்குபடுத்த முடிந்தால் தற்காலத்தில் இரண்டாண்டுகளுக்கு ஒருமுறை ஒழுங்குபடுத்துவது கடினமல்ல என்றும் விவாதிக்கப்பட்டது.  1902ஆம் ஆண்டு மிக நெருக்கமாக இருந்தமையாலும் கிரீசின் உள்நாட்டுப் பிரச்சினைகளாலும் முதல் இடைச்செருகிய  ஒலிம்பிக் ஏதென்சில் 1906இல் நடத்த திட்டமிடப்பட்டது.

செயின்ட் லூயிசில் நடந்த 1904 ஒலிம்பிக்கும் லூசியானா கண்காட்சியால் மறைக்கப்பட்டு 1900 பாரிசு ஒலிம்பிக்கைப் போலவே தோல்வியடைந்ததால் பன்னாட்டு ஒலிம்பிக் குழுவிற்கு பெரும் பின்னடைவு ஏற்பட்டது. விரைவாக ஏதென்சு 1896இன் சக்தியை மீளப் பெறவேண்டியிருந்தது. மேலும் செயின்ட். லூயிசில் பங்கேற்காத நாடுகளுக்கு அடுத்த உரோமை 1908 எட்டு ஆண்டுகள் இடைவெளியில் ஏற்பட்டது.  இத்தகைய நீண்ட இடைவெளி ஒலிம்பிக் ஆர்வத்தைக் குறைப்பதாக இருந்தது. மேலும் உரோமை நகரமும் உலகக் கண்காட்சியொன்றை நடத்த திட்டமிட்டிருந்தது.  இக்காரணங்களால் ஏதென்சில் திட்டமிடப்பட்ட 1906 இடைச்செருகிய விளையாட்டுகள் ஒலிம்பிக் இயக்கத்தை காக்கும் நிகழ்வாக  அமைந்தது. குபர்த்தெனின் எதிர்ப்புகளையும் மீறி ப.ஒ.கு கிரேக்க ஒலிம்பிக் குழுவிற்கு தனது முழு ஆதரவை அளித்தது.

## இவற்றையும் காண்க
* கோடைக்கால ஒலிம்பிக் விளையாட்டுகள்
* ஒலிம்பிக்சு

## மேற்சான்றுகள்

பகுப்பு:ஒலிம்பிக் விளையாட்டுகள்